पाएं अपने शहर की ताज़ा ख़बरें और फ्री ई-पेपरडाउनलोड करें
जयपुर। चिकित्सा विभाग में तबादलों के लिए आवेदन 25 जून तक होंगे। इसके बाद तबादलों के लिए आवेदन मंजूर नहीं होंगे। अब तक विभिन्न पदों के लिए विभाग में 12 हजार से अधिक आवेदन आ चुके हैं। शिक्षा विभाग में तबादला आवेदन लेने का काम बंद कर दिया गया है और शिक्षा उपनिदेशकों के यहां से अगले एक-दो दिन में सूचियां निदेशालय को पहुंचना शुरू हो जाएंगी।
तबादलों को लेकर मंत्रियों के निवास पर पिछले कई दिनों से उमड़ रही भीड़ मंगलवार को छुट्टी के दिन भी बनी रही। चिकित्सा विभाग ने तय किया है कि अब सूचियां जारी होने तक आवेदन मंजूर नहीं किए जाएंगे। ऐसी स्थिति में 25 जून तक आवेदन लेनेे के अगले चार से पांच दिन में सूचियां जारी करने का काम शुरू कर दिया जाएगा। तबादलों के लिए सर्वाधिक मारामारी शिक्षा विभाग में है।
शिक्षामंत्री बृजकिशोर शर्मा के सिविल लाइंस स्थित निवास पर अब जगह-जगह आवेदन नहीं लेने के लिए नोटिस चस्पा कर दिए गए हैं। हालांकि अब भी आवेदन देने वाले लोगों के पहुंचने का सिलसिला खत्म नहीं हो रहा है। विभाग में भी 25 जून के बाद सूचियां जारी होने की संभावना है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn